Exqrch/javanese-Komodo-pixelgpt huggingface dataset:
Mula, pandhékar iku biyasa saka ngobati awaké dhéwé kanthi cara tradhisional
Cara salah sijiné ya iku, pandhékar biyasané bisa pijet
Pijet kang dilakokaké saka niténi syaraf-syarat negndi bae ana ing awak
Ngelmu iki bisa uga diterapaké saka pendharahan utawa mili getih kang ora mandheg-mandheng amarga bisa nglancaraké miliné getih
Ana uga, pandhékar kang ngretèni ngelmu obat-obatan kanthi tradhisional
Yén didelok saka gayutané karo ngelmu béla dhiri ing Indonésia
Saka isu-isu idhéntitas Silat iku sawijiné saka idhéntitas budaya
Ing jaman biyén, simbah buyut saka wong-wong Indonésia wis duwé cara-cara kanggo mbéla awaké dhéwé ing donya kanggo urip
Ing jaman semana ana béla dhiri kanggo ngindhari serangan saka kéwan-kéwan utawa saka pakumpulan manungsa-manungsa liya
Silat iku wis nebar ana ing nuswantara kawit abad ka-7 M
Nanging, mula bukané silat iki durung dingreténi kanti pasthi
Wiwit jaman kraton, Sriwijaya nganti Majapahit pancén akéh disebutaké pandhékar-pandhékar kang moncér lan nguwasani ngelmu kang bisa diandhelaké
Miturut ing panilitiyan ing Donald F
Draeger mbuktikaké menawa seni bela dhiri iku bisa didelok saka artéfak, gaman ing mangsan HIndhu lan Budha
Uga bisa didelok ing relièf kang nggambaraké kudha-kudha silat ing candhi Prambanan lan Barabudur
Jaman semana uga, bebrayan Indonésia wis migunakaké gaman lan 'seni bela diri' wis gathuk ora bakal bisa dipegat
Merga kaya mangkana pancen raket gayutané karo urusan agama lan kabudayan Indonésia
Budaya dagang ing jaman semana uga dadi sawijiné faktor kang mbentuk béla dhiri kang ana ing nuswantara
Akéh wong dodolan sakan nagara liya kaya ta saka Cina, India lan Eropa
Mula, silat mau iku ngrembaka lan akulturasi karo budaya ing jaman semana
Biyasané conto-conto pandhékar kang biyasané ana ing hikayat-hikayat lan moncér nganti jaman seprene: Wiro Sableng
Wiro Sableng, utawa biyasan diarani Pandhékar 212
ya iku lakon fiksi ing serial novel karyané Bastian Tito
Wiro Sableng duwé guru kang manéhi akéh ngelmu
Lakon Wiro Sableng iki kalebu lakon legendharis kang duwéni kesaktian
Lakon iki uga ana bentuk carita lan wis ana ing TV
Lakon iki ya iku lakon saka kraton Sundha lan Padjajaran.
Lelakon Prabu Siliwangi kuwi dijupuk saka carita legendha Prasasti Batutulis
olon Siliwangi iku moncér dadi panguwasa kang wicaksana lan remen nolong liyan
Piyambaké uga dikenal duwéni ngelmu kadigdayan kang kuwat, mula moncér sak nuswantara
Kacarita Prabu Siliwangi iku bisa dadi macan putih
Pandhékar kang kawit cilik wis duwéni kasaktiyan lan dadi pangréhpraja ing kraton Pajang, Jawa Tengah
Mula bukané kraton iki amarga ana perang Jaka Tingkir karo Arya Penangsang
Ing prang iki, Jaka Tingkir menang
Prabu Angling Dharma ya iku sawijiné pandhékar kang sakit mandraguna lan bisa ngomong karo manéka werna kéwan
Uga duwéni kana kang béda ya iku naga
Naga iki pancén setya lan mbiyantu nalika dhèwéke lagi susah
Pancén kawit lair wis bagus tur duwéni wibawa
Arya kamandu iku sawijiné lakon kang ana ing carita 'Tutur Tinular'
Lakon iki moncér kanthi ngelmu kanuragan kang prigel
Carita iki lataré nalika jaman Majapahit
Duwéni jiwa kasatriyan lan bisa numpas mungsuh-mungsuhé
Arya Kamandanu iku duwé gaman arané Pedang Naga Puspa
Gaman iki saka diwénéhi wong kang lagi dagang saka Cina
Si Buta dari Gua Hantu
Lakon iki moncér saka klambiné kang wernané ijo lan kancanan karo kethék
Kethéké senengé manggon ana ing pundhak pandhékar iki
Sanajan duwéni kakurangan, Pandhékar kang wuta iki duwé ngelmu kang sakti
Lakon iki diciptaké déning pangripta komik Indonésia Ganes ing taun 1960
Lakon iki tau digawé film taun 1970 kanthi irah-irahan "Si Buta dari Gua Hantu
Lakon iiki yaiku legendha saka carita ing bebrayan Jawa
Lelakon kang moncér ana ing bebrayan uga ana akék vérsi critané lan kang pemerané
Damar Wulan digambarake dadi wong enom kang bagus lan sekti mandraguna.
sawijé carita kang moncér iku nalika dhèwéké adu lawan karo Minakjingga kanggo ngrebut Sri Ratu Kencanawungu
Adu tandhing iki Damar Wulan menang
Gatotkaca iku lakon ing Mahabharata kang dadi putra saka Bimasena (Bima)
Gatotkaca duwéni kesaktiyan kang kuwat banget
Dicritakaké yén Gatotkaca iki bisa mabur
Jaka Sembung iku lakon kand digawé saka komik utawa lakon ing buku
Lakon iki duwéni pangripta kang arané Djair Warni ing taun 1960-an
Jaka Sembung moncér dadi jawara Kandhanghaur
Ing kéné Jaka Sembung dadi lawan saka pangréhpraja Walanda
Ing taun 1981 lakon iki didadékaké film aknthi aktor Barry Prima
Lakon Brama Kumbara iku sawijiné lakon kang dadi sandhiwara, bisa uga diarani kethoprak ana ing radhio Saur Sepuh kang moncér ing jamané
Dhèwéké dadi waris saka kraton Madangkara
Kethoprak iki dijupuk panggonané ana ing zaman Kraton Majapahit, nalika Raja Hayam Wuruk
Brama Kumbara uga diangkat dadi film.
Sérviks Sérviks yaiku panggonan kang ngubungaké rahim ("uterus") karo "vagina." sérviks bisa uga diarani guluné rahim, duwéni dawa 2–3 cm
Bentuk saka sérviks iki bisa owah yén lagi ngandhut, senajan silinder kang dadi bentuk asliné
sérviks iki duwéni loro bagean, éktoserviks lan supravaginal
Ektosérviks iki kang cedhak ing vagina, yén supravaginal iku bagéan kang dibuntel "fasia pelvis viseral" (parametrium)
Ing "fasia pelvis viseral" iki ana "alteri uterina" kang mili ing pinggir-pinggir sérviks
Ing kéné iki uga, nalika arep wanita arep nglairaké ngalami kontraksi rahim
Kontraksi rahim kedadéan amarga ana jabang bayi ing rahim kang ngésuk pager-pager rahim, mula dadi amba
Anané zat kolagén kang akéh iki gawé aman
Sérviks iki bagéan saka réproduksi wanita
sérviks iki asalé saka saluran paramésonéfrik kang dadi loro
Anané saluran iki amarga ana ngrembakané émbriogénesis nganti wulan enem
Anggoné mundhak ngembangé, ing bagéan njaba saluran fusi mbentuk saluran urogénital tunggal
Saluran iki kang dadi vagina, guluné rahim (serviks), lan rahim (utérus)
Sérviks iki mundhaké luwih sithik ketimbang rahim, mula ukurané uga luwih cilik ing rahim
Yén sansaya tambah umuré janin, sérviks iki bakal nutup lan njaga janin ing njero rahim
Sansaya umur janin nambah, kang bakal bayi, sérviks iki bakal mbukak utawa mundhak amba
Nalika, bayi iki bisa metu saka rahim, ukuran sérviks bakal mbalik dadi cilik ning ukuran asliné
Nalika janin sansaya mundhak umuré, jaringan épitél skuamosa ing sérviks iku saka sistem urogénital
Menawa, jaringan epitél kolumnar saka saluran paramésonéfrik
Titik kanggo ketemuné jaringan iki diarani "squamocolumnar junction" utawa prapatan skuamokolumnar
Ing prapatan skuamokolumnar dadi panggon ketemu jaringan epitél ektoservik lan endoserviks
Jaringan loro iku duwéni lapisan kolagén kang kandel
Ektosérviks duwé jaringan épitel skuamosa kang standhar lan ora ana seraté
Menawa, endosérviks kang isiné lapisan sél mukosa kolumnar, ing bagéan iki akéh kalénjar cairan tubular
Mumpangaté kalénjar iki kanggo ngosongi cairan alkali ing lumén
Ing bagéan sérviks uga pancén paling akéh jaringan fibrosa, kolagén lan élasntin ketimbang bagéaan rahim kang liya
Bisa dimangérteni mumpangat utawa fungsi saka sérviks yaiku kanggo kesuburan, akéh lendir ing kalénjar sérviks, kanggo wanita lairan uga kontrasépsi.
Ing bagian sérviks ana kang diarani kanal sérviks yaiku jalur mlebuné spérma mara ing rahim sawisé senggama
Spérma kang isih urip ana ing lapisan éndosérviks kang dadi waduk anggoné spérma bisa urip nganti pirang-pirang jam nggawé maksimal anggoné pembuahan utawa ovulasi
Anané lendir sérviks kang jumlahé ora sithik ing bagéan éndosérviks kira-kira saben dinané 20–60 mg
Nalika ovulasi dadi 600 mg
Kandungan lendiré yaiku kalsiyum, natrium, kalium uga komponén organik kaya ta glukosa, asam amino, protéin
Ana manéh, kaya séng, tembaga, wesi, sélénium, asam lemak bébas, enzim amilase uga prostaglandin
Sakliyané dhuwur iku, sérviks dadi lakon kang utama anggoné mbiyantu lairan
Amarga, nalika (1) sirah jabang bayi, ngenet guluné rahim (sérviks) (2) berarti ngirim sinyal ing (3) utak
(4) Sinyal iki dikirim ana ing kalénjar pituari kanggo nguculaké oksitosin
(5) Oksitosin digawa getih mara ing rahim lan nyebabkaké kontraksi kango lairan utawa prosés persalinan
kontrasépsi ing kéné tegese ana metodé utawa cara kang gayut karo sérviks yaiku contoné "diaphragm" utawa diafragma sérviks lan "cervical caps," bisa uga kasebut tutup sérviks"." Diafragma sérviks yaiku piranti bahan plastik kang dibuntelké ing sérviks sakdurungé senggama
Metodé iki uga rada mirip karo metode "cervical caps." Bedané iki kraket ing sérviks lan anané proses 'penyedotan"
Biasané prosés kontrasépsi loro iki digunakaké bareng karo "spermicides"
Lelara kang bisa kena ing sérviks antarané yaiku: Radhang
Radhang bisa uga diarani sévisitis
Radhang iki bisa mapan ana ing endsosérviks utawa éksosérviks
Yén ana ing éndosérviks biasané kena gonoré utawa klamidia
Kanggoné wong ngandhut lelara iki ora katon tandah-tandhné
Lelara kang paling akéh lan nyebakaké ninggal yaiku kanker sérviks, biasané kanker sérviks iki gayut karo "involves human papillomavirus" (HPV) HPV duwéni jinis akéh lan biasané dadi predisposisi kanker ing jaringan épitél sérviks
Jaringan iki dadi mula bukané lelara kanker
Senajan ana vaksin kanggo HPV kaya ta "Gardasil" lan Cervarix
Tegesé saka anatomi kang ora normal yaiku anané owah-owahan saluran ing sérviks kang dadi ciyut diarani stenosis sérviks
Trauma kang dadi sebab saka diangkaté jaringan merga ana kanker.
Ora delok iku mung kanggo praduga utawa pengobatan
Kabéh padha nuwuhaké prekara kang kudu diwaspadani.
Alérgi endhog Alérgi endhog ya iku réaksi kang ora wajar saka sistem awak amarga protéin saka endhog
Hipersénsitivitas imun saka protéin kang diasilaké saka endhog pitik, bèbèk, énthok lan kalkun
Alérgi endhog bisa ngenani kang isih bocah nganti diwasa
Yén kena alérgi iki nalika isih ciliki, biasané nalika diwasa bisa ilang
Biasané kang gawé alergi iku kuningé endhog
Tandha-tandha yén kena alérgi iku bisa tuwuh langsung lan ora langsung
Pisanan kondhisi awak yén arep alérgi iku dijenengi anafialaksis
Kaanan ngéné iki duwé poténsi bebaya kanggo awak
Mula, kaya kuwi butuh perawatan nganggo épinefrin
Kasus-kasus alérgi ngéne iki ing nagara manca, utamané Amérika, alérgi panganan saka bahan susu sapi, endhog, gandum, utawa kacang-kacangan
Ing Amérika dhèwé endhog iku paling akéh gawé alérgi nomer loro sawisé susu sapi
Senajan alérgi endhog biasané katon pisanan nalika isih cilik lan bisa nganti dhèwéké diwasa
Ana wong bisa nambani alérginé ing umur limang tahun, nanging ana uga alérgi sasuwénè urip
sebab-sebab wong bisa kena alergi amarga mangan endhog, vaksin, olahraga
Wis dimangérténi yén vaksin kuwi biasané digawé saka nyuntiké virus kang urip ana ing pitik kang lagi ngendhog
Virus-virus iku nalika arep diundhuh, padha dipaténi, ananging sisa-sisa saka protéin endhog jelas isih katon
Saben taun vaksin iki ana amarga ana butuh kanggo nambani virus flu
Utamané ing wayah rendheng
Apa manéh usum lara flu ing taun 2017-2018, vaksi iki digambaraké dadi IIV3 lanm IIV4 kanggo resisténsi virus kang ana
Yén bisa anané tindhakan iki gawé kurangé wong-wong kang alérgi karo endhog nganti parah
Vaksin iki diarani flu rékombinan
Sebab kang paling katon ya iku alérgi endhog thukul menawa mangan apa baé kang ana bahan endhog
Alérgi iki bisa ana amarga mangan endhog
Ora predhuli jumlahé sithikk utawa akéh
Wong kang alérgi karo endhog pitik uga biasané uga alérgi karo endhog énthok, bèbèk utawa kalkun
Ing kéné iki dijelasaké babagan kaanan kang jenengé anafilaksis, kaanan iki gumantung karo panganan (FDEIAn).
Kakéen olahraga bisa nyebabkaké awak gatél marga ngetokaké kringet
Prastawa ngéné iki gawé alérgi tambah parah
Olahraga uga ora dadi sebab kautaman nalika awak bakal alérgi
Panganan kang gawé alérgi urung tamtu gawé awak alérgi
Kaya mangkéne iki bisa kedadéyan amarga sakdurungé olahraga abot, awak némbé narima asupan kang maraké alérgi
kedadéan iki uga kang nyebabkaké anafilaksis
Panganan kang dikarepaké ing kéné ya iku endhog
Alérgi iki du'weni tandha pisanan kang cetha, ya iku cepet banget njalar ing awak
Mung butuh wektu kira-kira sejam anggoné nyebar ing awak
tandha-tandhané kaya ta gatel-gatel sak awak saka lambé tekan sikil, lambéne njontor, ora bisa nggelek panganan, pilek, swaran;e serak, sesak napas nganti méncrét
mulés kang ora mandheg-mandheg
BIsa uga nganti muntah lan semaput
Tandha-tandha alérgi ing saben wong iku béda-béda ya iku gumantung faktor-faktor kagiyatan kang dilakokaké saben wong
Bebaya kang prelu dadi waspada ya iku nalika alérgi kuwi nganggu saluran kanggo ambekan
Amarga bisa dadi sebab asma, yén wis parah dadi sianosis
Menawa wis krisis gawé nadhi alon, kulit kisut banjur semaput
Kedadén iki kang diarani anafilaksis
Anafilaksis kedadéan ana amarga nalika zat antibodi IgE an awak alan panganan kang gawé alérgi keteu langsung
Tandha-tandha mangkéné iki yén ora ndang ditangani bakal dadi vasolidata, nganti bisa dadi sebab ninggal donya
Pengobatan ing kéné tegesé kudu bener-bener ora mangan protéin endhog
Senajan, tetep ana kang duwéni anggepan ngéné iki ya ora kudu
Anggepan ngéné iki kudu didelok manéh saka sensitivitas saben wong ngenani alérgi endhog
Ana wong duwéni rasa hipersensitivitas karo réaksi tartamtu, kaya ta prednison bakal dadi resép ing fasé lanjut utawa Antihistamin iki kan dadi resép
Réaksi alérgi kang parah (anafalaksis) bisa uga prelu perawatan pulpén épinéfrin, ya iku piranti kang digawé pancén kanggo wong awam utawa biyasa nalika kepépét
Dosis kang dibutuhaké ya iku 16-35% episodhe
Diagnosis alérgi karo endhog biasané bisa didelok saka riwayat saben wong nalika duwé alérgi saka "Skin Prick Test (SPT)"
Banjur diuji nganggo sérum immunoglobulin E (IgE utawa sIgE).
Kango nguji akhir biasané migunakaké tantangan "placebo-controlled food." SPT lan slgE duwéni rasa sénsivitas kang dhuwur yaiku kira-kira ana ing 90% la spésivitas ing 50-60%, ateges ngéné iki bisa ngecek zat protéin saka endhog uga alérgi liya
Biyasané ngéné iki ana disuntikké ing bocah cilik kanggo ngecék poténsi saka anané réspons SPT lan sIgE
Amarga bocah cilik biasané gampang alérgi karo sembarang panganan.
Buruh migran Buruh migran ya iku uwong kang lagi nindakaké sawijiné pakaryan ing papan panggonan sakliyané wong iku lair
Buruh migran iku ora bisa mapan ing kana nganti suwé yén ora duwé tujuwan
Menawa buruh migran kang makarya ana ing nagara liya diarani 'pekerja asing' utawa buruh tamu
Organisasi Tenaga Kerja Nagarantara diétung taun 2014 kanthi 232 yuta migran nagarantara
Paling sethithik nganti 12 wulan manggon ana ing negara liya lan aktif ing kagiyatan ékonomi
Prespéktif saka Amérika lan Asia
Ing kéné diandharaké ngenani loro prespéktif kang anané buruh migran saka benuwa Amérika lan Asia
Benua Amérika, ing kéné bakal diandharaké Kanadha, Amérika Latin, lan Amérika Sarékat kang kalebu nagara maju lan sebagiyan nagara ing Asia, bakal dijelasaké 4 nagara, ya iku Cina, India, Malaysia lan Indonésia
Rata-rata nagara ing Asia kang isih ngrembaka
Warga manca ditampa ing Kanadha kanthi sauntara yén dhèwéké duwe visa siswa, nggolék suaka, utawa duwé idin khusus
Nanging, kategori paling gédhé diarani "Temporary Foreign Worker Program (TFWP)", lan para karyawan digawa menyang Kanadha déning para juragan kanggo pakaryan tartamtu
Ing taun 2006, ana 265.000 buruh manca ing Kanadha
Para imigran njupuk pakaryan apa baé kang kasedhiya
Pakaryan iku biasané kang migunaké kerja fisik lan éntuk upah kang ora adil
Kahanan iki uga ditegesaké ana ing artikel "Migrant Farmworkers: Is government doing enough to protect them?” lan para imigran ngrasakaké eksploitasi fisik uga éksploitasi ékonomi
Green card workers ya iku kertu indhividu kang bisa gawé permanen mapan lan makarya ing Amérika Sarékat
Diversity Immigrant Visa (DV) Amérika Serikat ménéhi idin nganti 50.000 visa imigran kang diwénéhaké saben taun
Bantuwan iki nggampangaké warga manca kanthi imigrasi murah ing Amerika Sarékat kanthi kasempatan kanggo duwéni visa imigrasi
Pamréntah Cina utawa diarani Tiongkok wis nyengkuyung migrasi kanthi tithik minangka cara nyedhiyakaké tenaga kerja ing pabrik lan situs konstruksi
Tujuwané ya iku kanggo ngowahi Cina saka ekonomi karebén dadi digdaya
Akéhé migrasi, Iki amarga wong keturunan Cina umumé dadi anggota kang ngambang ing status, amarga anané "Chinese Hukou System"
Ana akéh wong saka Bangladesh lan Nepal marang India ing sawetara dekadé kepungkur kanggo nggolék pakaryan kang luwih apik
Ana sawijné panalitén nemokaké manawa para pekerja migran iki uga nandang gangguan, kekerasan, lan diskriminasi sajroné lelungan.
Utamané, wanita Bangladesh kang ana ing bebaya
Pedunung Indonésia, minangka nomer papat paling gedhé ing donya, wis ménéhi akeh carita ngenani tenaga kerja
Bisa uga, anané kekurangan pagawean ing omah, iki nyebabaké akéh warga Indonésia golék pakaryan ing nagara manca
Udakara 4,5 yuta wong Indonésia nyambut gawé ing nagara manca; 70% ing antarané ya iku wanita: umumé makarya ing sektor doméstik minangka pambiyantu ing omah lan séktor informal liyané
Umuré udakara 18 lan 35 taun
Lan 30% wong, biasané makarya ing kebon, konstruksi, transportasi lan séktor layanan
Ing taun 2014, Malaysia nggunakaké jumlah pekerja migran saka Indonésia kang paling gedhé, banjur padha mara ing nagara Arab Saudi lan Honkong
Ing taun 2008, mayoritas buruh migran (1.085,658: 52,6%) asalé saka Indonésia
Banjur saka Bangladesh (316,401), Filipina (26,713), Thailand (21,065) lan Pakistan (21,278)
Gunggungé pekerja migran saka negara liya ya iku 591.481
Yén ora dikontrol, bakal nyuda kasempatan wong lokal anggoné nggolék
Nanging, anané pekerja migran nambah apik negara lan nyuda gaji upah ing pasar tenaga kerja lokal
Sanajan entuk manfaat sing ditrapake ing negara pengirim lan nampa, akeh masalah sing muncul ing negara panampa, Malaysia
Cacahe buruh migran sing saiki ana ing Malaysia angel ditemtokake, sanajan nomer sing digunakake kanthi sah, kanthi paspor lan idin makarya
Buruh migran iku wis duwé lakon kang penting sacara nagarantara
Apa manéh anané globalisasi ékonomi ing jaman saiki
Gawé sansaya tambah akéh buruh migran nagarantara
saking akéhé buruh migran kang dibutuhaké negara maju, mula akéh buruh migran kang kurang kaprigelan saka nagara lagi arep ngrembaka
Miturut MIke dawis anané prekawis ngéné iki gawé munggahé papan kang ora pantes lan gawé 'kemiskinan' ing bebrayan
Buruh migran kang kurang kaprigelan ngéné iki biyasane saka désa-désa
Amarga, dhèwéké ora saguh tuku papan ana ing kutha mula bisané mapan ana ing panggonan kang rada pinggiran utawa 'kumuh' lan makarya ana ing séktor informal
Pendhidhikan ing kéné luwih ditujokaké marang bocah-bocah saka para pekerja migran kang lagi usaha kanggo madhakaké pendhidhikan
Anané relokasi dadi kagiyatan kang terus-terusan dadi sebab anané rasa kang ora bisa mandheg anggoné sinau
Kaya mangkéné iki gawé majuné kaprigelan saka bocah-bocah iki
Sanajan, relokasi iku uga duwéni sisih kang négatif kanggo siswa
Pisanan, gawé anané bocah kang mbedakaké budaya lan basa.
Bocah-bocah migran uga kekurangan, amarga umumé urip mlarat lan kudu makarya kanggo mbiyantu kulawarga
Pancén ing jaman saiki akéh prekawis kanggo bocah-bocah buruh migran kanggo entuk pendhidhikan
Sanajan, tetep akéh kawicaksanan pangréhpraja, organisasi non-pamréntah, nirlaba, lan pakumpulan sosiyal kangggo mbalikaké munpangat sejatiné pendhidhikan kanggo buruh migran
Anggoné njupuk pekerja nagarantara liwat agénsi tenaga kerja minangka fenoména umum ing negara maju, kaya ta Amerika Serikat utawa UAE
Utamané anggota komunitas kang rada ora duwé padha kepincut kanggo kanggo urip lan makarya ing AS
Sawetara agénsi kasebut nggawé janji-janji kang nyebabaké akéh wong kena tipu daya
Nanging, kang luwih ala manéh, ana buruh migran kang ditindhes lan dianiaya dening lembaga lan wong kang duwéni kuwasa
Kedadeyané kaya ta paspor lan tilpun dirampok, dikunjara ing omah majikan
Dadi, digawé adoh saka bebrayan, kanca lan kulawarga
Ana manéh dhèwéké ora nampa upah utuh lan kudu makarya tanpa ngaso
Para buruh migran uga ana kang ora éntuk panganan lan kahanan kang apik, uga ora éntuk tindhakan kanggo awak nalika lara
Ing panalitén kang ditindakaké déning Human Rights Watch saka 99 buruh doméstik ing Uni Arab Emirates, 22 nyatakaké yén réspondhén tau dilarani sacara fisik
Para pekerja ora wani nglaporaké tindhakan kaya mangkana amarga wedi yén dideportasi lan ora bisa golék pakaryan kang luwih apik
Wis lumrah ing ana wanita dadi korban panganiaya lan diprakosa
Yén carita ora bakal ana kang ngrungokaké, malah akéh ang luwih precaya critané majikan kang wis nglarani iku
Akéh uga buruh migran kang lumayu saka oamh majikan banjur njaluk bantuan konsulat negarané
Nanging, prekara ngéné iki ya angél amarga papan kang adoh
Rosales ngandharaké gayutané prekawis balung, pernapasan lan anané alérgi anggone buruh migran makarya, utamané petani ing papan pengungsian
Sakliyané iku uga ngandharaké babagan kahanan pengaruhé karo jiwa para migran
Rosales nagndharaké, "Rata-rata pangarep-arep urip para pekerja migran lan petani nganti umur 49 taun, dibandhingaké karo AS rata-rata nganti umur 75 taun." Anané upah kang ora tamtu, buruh migran asring golék kerja ing kahanan kang mbebayani